ગુજરાત સ્ટેટ એઇડ્સ કંટ્રોલ સોસાયટી (GSACS)ના ડાયરેક્ટર ડૉ. રાજેશ ગોપાલે કહ્યું કે, વર્લ્ડ હેલ્થ ઓર્ગેનાઈઝેશનની ગાઈડલાઈન મુજબ વિશ્વની કુલ વસ્તીના એક ટકા લોકો રક્તદાન કરે તો પુરતું છે, પરંતુ જે પ્રકારે દિનપ્રતિદિન બ્લડની અછત સર્જાઈ રહી છે તે જોતા હવે બે ટકા લોકો રક્તદાન કરે તો જ જરૂરિયાતને પુરી કરી શકાય તેમ છે. ૧૪ જૂન ‘વર્લ્ડ બ્લડ ડોનર ડે’ નિમિતે ગુજરાત સ્ટેટ કાઉન્સિલ ફોર બ્લડ ટ્રાન્સફ્યૂઝન, GSACS, ઈન્ડિયન સોસાયટી ઓફ બ્લડ ટ્રાન્સફ્યૂઝન એન્ડ ઈમ્યુનોહિમેટોલોજી ગુજરાત ચેપ્ટરના ઉપક્રમે અમદાવાદ મેડિકલ એસોસિએશન ખાતે વિશેષ કાર્યક્રમનું આયોજન થયું હતું.